“Нам расейскай дастаткова” — гэта падобна на тое, як глядзець на сьвет праз аднаколернае шкло і бачыць толькі адзін колер. Нібыта мова нам патрэбная толькі, каб атрымаць чарку і шкварку. У гэтым рэчышчы гультаям варта выбіраць у сябры толькі тых, хто дапаможа ім здабыць лепшы аўтамабіль ці кватэру. Цікава ведаць, што нават у Брытаніі цяпер часта гучаць галасы, што з прычыны слабога веданьня іншых моваў (у тым ліку спрадвечных – гэльскай, ірляндзкай, валійскай), страчвае і іхная эканоміка, і культура, і палітыка – страчвае будучыня.